2 லட்சம் பேர் வீடுகளை இழந்துள்ளனர். ரயில் மறியல் போராட்டம் காரணமாக மொத்தம் 71ரயில்கள் ரத்து செய்யப்பட்டுள்ளன. 20 ஆயிரத்துக்கும் மேற்பட்டோர் சொந்த ஊர்களுக்கு செல்ல முடியாமல் ரயில் நிலையங்களில் முடங்கி கிடக்கின்றனர். போலீஸ் பாதுகாப்புடன் கவுகாத்திக்கு ரயில்களை இயக்க ரயில்வே அமைச்சகம் முடிவு செய்துள்ளது. இதற்காக மத்திய போலீஸ் படையைச் சேர்ந்த 2 ஆயிரம் வீரர்கள் அனுப்பி வைக்கப்பட்டுள்ளனர். இதற்கிடையில் கடந்த 6 நாட்களாக பரவி வரும் கலவரத்துக்கு வங்கதேசம் தூண்டுதல் காரணமாக இருக்குமோ என்ற சந்தேகம் எழுந்துள்ளது. ஆனால் இதனை மத்திய அரசு திட்டவட்டமாக மறுத்துள்ளது. கலவரத்தை தூண்டும் லோக்கல் தலைவர்களை கைது செய்யும்படி மாநில அரசுக்கு உத்தரவிட்டுள்ளது.